**โครงการสนับสนุนการจัดกิจกรรม Research Day**

**จัดโดย**

**ฝ่ายวิจัย คณะแพทยศาสตร์ ร่วมกับภาควิชาต่างๆ**

**ณ คณะแพทยศาสตร์ จุฬาลงกรณ์มหาวิทยาลัย**

------------------------------------------------------------------------

**1. หลักการและเหตุผล**

คณะแพทยศาสตร์ จุฬาลงกรณ์มหาวิทยาลัย มีพันธกิจหลักในการสนับสนุนการทำวิจัย เพื่อพัฒนาความรู้ ความก้าวหน้าทางวิชาการ สร้างสรรค์นวัตกรรม และจัดเวทีทางวิชาการให้กับนักวิจัย อาจารย์ นิสิตและบุคลากรทุกระดับ โดยมีจุดมุ่งหมายสำคัญเพื่อให้นักวิจัยได้มีโอกาสเผยแพร่ผลงานวิจัยสู่แวดวงวิชาการในวงกว้าง และบุคลากรสหสาขาได้มีโอกาสพบปะแลกเปลี่ยนความรู้และประสบการณ์ด้านการวิจัย เพื่อพัฒนาศักยภาพและมุมมองต่าง ๆ ของบุคลากรด้านการวิจัยและเพื่อสร้างเสริมบรรยากาศวิจัยและทัศนคติที่ดีด้านการวิจัยให้เกิดขึ้นในคณะแพทยศาสตร์ และเกิดประโยชน์ในการพัฒนามหาวิทยาลัยต่อไป

นอกจากนี้นักวิจัยรุ่นใหม่จะได้มีโอกาสได้รับการชี้แนะจากนักวิจัยรุ่นใหญ่ที่มีประสบการณ์ และยังเป็นการเพิ่มโอกาสในความร่วมมือระหว่างนักวิจัยของอนุสาขาวิชาต่าง ๆ และสร้างเสริมกำลังใจในการสร้างสรรค์งานวิจัยที่มีคุณค่าต่อไป โดยรูปแบบกิจกรรมวันงานวิจัย จะขึ้นกับในแต่ละภาควิชากำหนดรายละเอียด แต่จะมีรูปแบบคร่าวๆ ดังนี้ กิจกรรมวันงานวิจัย (Research Day) เป็นโครงการที่จะจัดทำขึ้นปีละ 1 ครั้ง โดยเป็นวันที่จะมีการนำเสนอผลงานวิจัยของแพทย์ประจำบ้าน แพทย์ประจำบ้านต่อยอด นักวิทยาศาสตร์ พยาบาล นิสิตและมีการแลกเปลี่ยนเรียนรู้เกี่ยวกับการวิจัยของอาจารย์ในแต่ละภาควิชา ของคณะแพทยศาสตร์ จุฬาลงกรณ์มหาวิทยาลัย สามารถมีปาฐกถาวิชาการ (plenary sessions) โดยนักวิจัยที่มีผลงานวิจัยโดดเด่นทั้งจากภายในและภายนอก หรือมีการทำ seminar แลกเปลี่ยนประสบการณ์วิจัยระหว่างคณะ/สถาบันเพื่อสนับสนุนการสร้าง collaboration ในระหว่างคณะหรือสถาบัน เพื่อเป็นการสร้างแรงบันดาลใจให้อาจารย์ และนักวิจัยรุ่นใหม่ ร่วมกับมีการนำเสนอผลงานวิชาการและการประกวดผลงานวิจัยทั้งในรูปแบบ poster และ oral presentation รวมทั้งอาจมี session ของ mentoring/coaching สำหรับอาจารย์และนักวิจัยภายในภาควิชา ซึ่งเป็นกิจกรรมที่อาจารย์/นักวิจัยที่มีประสบการณ์ให้คำแนะนำ เพื่อพัฒนาคุณภาพงานวิจัยของอาจารย์ในภาควิชา

**2. วัตถุประสงค์**

* 1. เพื่อเป็นเวทีเผยแพร่ผลงานวิจัยและผลงานบริการวิชาการของบุคลากรทุกระดับของแต่ละภาควิชา
  2. เพื่อพัฒนาศักยภาพการทำวิจัยและทักษะการนำเสนอผลงานวิจัยของบุคลากรในหน่วยงาน
  3. เพื่อส่งเสริมให้เกิดแลกเปลี่ยนเรียนรู้ พัฒนาการวิจัยและส่งเสริมความร่วมมือระหว่างนักวิจัยทั้งจากภายในหน่วยงานและหน่วยงานภายนอกเพื่อต่อยอดทำงานวิจัย

**3. วิธีการจัดกิจกรรม**

Plenary sessions

Oral presentation

Poster presentation

Research group meeting

Mentoring/coaching session for staff (กิจกรรมที่อาจารย์/นักวิจัยที่มีประสบการณ์ให้คำแนะนำงานวิจัย

ของอาจารย์ในภาควิชา\*)

**\* อาจารย์ในภาควิชา คือ อาจารย์สังกัดคณะแพทยศาสตร์ จุฬาลงกรณ์มหาวิทยาลัย หรืออาจารย์สังกัดโรงพยาบาล**

**จุฬาลงกรณ์ สภากาชาดไทย ที่ได้รับการแต่งตั้งเป็นอาจารย์พิเศษของคณะแพทยศาสตร์ จุฬาลงกรณ์มหาวิทยาลัย**

**4. ระยะเวลาที่ใช้ในการจัดกิจกรรม**

กำหนดการขึ้นกับแต่ละภาควิชา ฝ่ายวิจัยฯ สนับสนุนการจัดภาควิชาละ 1 ครั้ง (ต่อปีงบประมาณ)

**5. คุณสมบัติผู้เข้าร่วมกิจกรรม**

คณาจารย์ แพทย์ประจำบ้าน แพทย์ประจำบ้านต่อยอด นักวิทยาศาสตร์ พยาบาล นิสิตและบุคลากรในแต่ละภาควิชา ผู้เข้าร่วมชมผลงานจากหน่วยงานภายนอก นักวิจัยจากต่างภาควิชาหรือต่างสถาบัน

**6. วิธีประเมินผล**

6.1. แบบสอบถาม

6.2. ปริมาณ/คุณภาพผลงานวิจัยในแต่ละภาควิชา

**7. ประโยชน์ที่คาดว่าจะได้รับ**

* 1. ได้ประชาสัมพันธ์และเผยแพร่ผลงานวิจัยและผลงานบริการวิชาการของบุคลากรทุกระดับของแต่ละภาควิชา
  2. พัฒนาศักยภาพการทำวิจัยและทักษะการนำเสนอผลงานวิจัยของบุคลากรในหน่วยงาน
  3. ส่งเสริมให้เกิดความร่วมมือระหว่างนักวิจัยทั้งจากภายในและหน่วยงานภายนอกต่อยอดทำงานวิจัย
  4. เพิ่มปริมาณและคุณภาพของผลงานวิจัยโดยบุคลากรของคณะแพทยศาสตร์และรพ.จุฬาลงกรณ์

**8. ผู้รับผิดชอบโครงการ**

หน่วยฝึกอบรม งานจัดการความรู้ ฝ่ายวิจัย คณะแพทยศาสตร์ จุฬาลงกรณ์มหาวิทยาลัย

**9. งบประมาณ**

เงินสนับสนุนจากกองทุนวิจัย (1.36.4.3 กิจกรรมการจัดประชุม/สัมมนา/อบรม/Research Forum)

โดยให้ทุนสนับสนุนในวงเงินภาควิชาละ 50,000.00 บาทต่อปีงบประมาณ แต่หากมีกิจกรรมที่มีอาจารย์สังกัดคณะแพทยศาสตร์ จุฬาลงกรณ์มหาวิทยาลัย หรืออาจารย์สังกัดโรงพยาบาลจุฬาลงกรณ์ สภากาชาดไทย ที่เป็นอาจารย์พิเศษของคณะแพทยศาสตร์ จุฬาลงกรณ์มหาวิทยาลัย นำเสนองานวิจัยของตนเอง โดยมีอาจารย์/นักวิจัยที่มีประสบการณ์ให้ข้อเสนอแนะด้วย จะให้ทุนสนับสนุนในวงเงินภาควิชาละ 70,000.00 บาทต่อปีงบประมาณ

**10. ขั้นตอนการดำเนินการ**

* 1. ภาควิชาส่งโครงการมายังฝ่ายวิจัย เพื่อพิจารณา
  2. ฝ่ายวิจัย ดำเนินการนำโครงการเสนอเข้าที่ประชุมกรรมการบริหารคณะฯ
  3. เมื่อได้รับการการอนุมัติจากที่ประชุมกรรมการบริหารคณะฯ ทางฝ่ายวิจัยจะแจ้งผลการอนุมัติกลับไปยังภาควิชา ทั้งนี้รวมระยะเวลาดำเนินการไม่เกิน 2 เดือน